BRATISLAVA. Francúzsky žŕdkar Renaud Lavillenie (28 r.) je svetovým rekordérom, olympijským víťazom, európskym šampiónom i majstrom sveta v hale.
Držiteľ najvyššieho skoku histórie – 616 centimetrov vlani v doneckej hale pred očami fenoména disciplíny Sergeja Bubku (stále drží svetový rekord z otvoreného štadióna 614 cm) - však opäť na majstrovstvách sveta nevyhral.
Od roku 2009 bol raz druhý (v roku 2013) a tri razy tretí.
Vo finále v Pekingu preskočil Lavillenie 580 cm s veľkou rezervou.
Po treťom neúspešnom pokuse na 590 cm bolo Lavillenieho sklamanie obrovské.
V Pekingu skákal iba päťkrát. Kvalifikoval sa na prvý šup – 570 cm. Finále začal rovnako – 580. A potom 590 centimetrov trikrát zhodil.
Miluje víťazstvá, prehral
V reportáži pre iDnes.cz vlani upozornil na dve svoje zásady: milujem víťazstvá, neznášam prehry a nerád hovorím o svetovom rekorde.
Trénuje ako nikto. V decembri v hale mal dennú trojhodinovú dávku